text:
Nkhani 4: Chifukwa Chake Anataya Malo Ao
ONANI zimene zikuchitika tsono. Adamu ndi Hava akuthamangitsidwa mu Edene’mo. Kodi mukudziwa chifukwa chake?
Chifukwa anachita kanthu koipa kwambiri. Chotero Yehova akuwalanga. Kodi mukudziwa choipa chimene Adamu ndi Hava anachita?
Iwo anachita chimene Mulungu anawaletsa kuchita. Iye anawauza kuti angadye zipatso za m’mitengo ya m’mundamo. Koma Mulungu anati asadye za mtengo umodzi, akazidya adzafa. Uwo unali wake. Tikudziwa kuti n’kolakwa kutenga kanthu ka munthu wina, eti? Nangano, chinachitika n’chiani?
Tsiku lina Hava ali yekha m’mundamo, njoka inalankhula naye. Taganizirani! Inauza Hava kudya chipatso cha mu mtengo woletsedwa ndi Mulungu. Pamene Yehova anapanga njoka sanazipanga kuti zidzilankhula. Chotero zikungotanthauza kuti wina wake anali kulankhulitsa njoka’yo. Kodi iye anali yani?
Sanali Adamu. Chotero anayenera kukhala mmodzi wa anthu amene Yehova anawapanga dziko lisanalengedwe. Anthu amene’wo ndiwo angelo, ife sitingawaone. Mngelo mmodzi’yu anakhala wonyada kwambiri. Anayamba kuganizira kukhala wolamulira wonga Mulungu. Anafuna kumveredwa ndi anthu koposa kumvera Yehova. Iye anali mngelo amene analankhulitsa njoka.
Mngelo’yu anakhoza kupusitsa Hava. Atauzidwa kuti akakhala ngati Mulungu ngati adya chipatso’cho, anakhulupirira. Chotero anadya, nadya’nso Adamu. Adamu ndi Hava sanamvere Mulungu, ndicho chifukwa chake anataya munda wao wokhalamo wokongola’wo.
Koma tsiku lina Mulungu adzachititsa dziko lonse kukhala lokongola ngati munda wa Edene. Kenako tidzaphunzira m’mene mungathandizire kulipanga kukhala lotere. Tsono, tiyeni tione chimene chinawachitikira.
Genesis 2:16, 17; 3:1-13, 24; Chivumbulutso 12:9.
Mafunso
- M’chithunzichi, kodi n’chiyani chikuchitikira Adamu ndi Hava?
- N’chifukwa chiyani Yehova anawalanga?
- Kodi njoka inamuuza chiyani Hava?
- Kodi ndani anachititsa njokayo kulankhula ndi Hava?
- N’chifukwa chiyani Adamu ndi Hava anataya malo awo okhala a Paradaiso?
Mafunso ena
- Ŵerengani Genesis 2:16, 17 ndi 3:1-13, 24.
Kodi funso limene njoka inafunsa Hava linapereka bwanji chithunzi cholakwika cha Yehova? (Gen. 3:1-5; 1 Yoh. 5:3)
Kodi Hava ndi chitsanzo chotichenjeza m’njira yotani? (Afil. 4:8; Yak. 1:14, 15; 1 Yoh. 2:16)
Kodi Adamu ndi Hava analephera bwanji kuvomereza kulakwa kwawo? (Gen. 3:12, 13)
Kodi akerubi amene anaikidwa kum’maŵa kwa munda wa Edene anasonyeza bwanji kuti anali ku mbali ya ulamuliro wa Yehova? (Gen. 3:24)
- Ŵerengani Chivumbulutso 12:9.
Kodi zinthu zamuyendera bwanji Satana pa ntchito yake yosocheretsa anthu kuti asamvere ulamuliro wa Mulungu? (1 Yoh. 5:19)


c: text/html

text:
‘Chakudya Changa N’kuchita Chifuniro cha Mulungu’
Kodi n’chiyani chimakusangalatsani kwambiri? Ena amasangalala ndi zinthu monga kukhala pa banja, kulera ana kapena kukhala pa ubwenzi wabwino ndi anthu ena. Ambirife timasangalala kudya chakudya limodzi ndi anzathu. Koma atumiki a Yehovafe timasangalala kwambiri ndi kuchita chifuniro cha Mulungu, kuphunzira Mawu ake komanso kulalikira uthenga wabwino.
M’nyimbo ina yotamanda Mlengi, Mfumu Davide anaimba kuti: “Ndimakondwera ndi kuchita chifuniro chanu, inu Mulungu wanga, ndipo chilamulo chanu chili mumtima mwanga.” (Sal. 40:8) Davide ankasangalala kwambiri kuchita zimene Mulungu amafuna ngakhale kuti ankakumana ndi mavuto ambiri. Koma pali anthu enanso amene ankasangalala kwambiri kutumikira Mulungu woona.
Mtumwi Paulo anasonyeza kuti mawu a pa Salimo 40:8 amanena za Mesiya kapena kuti Khristu. Iye analemba kuti: “Chotero pobwera m’dziko iye [Yesu] anati: ‘“Nsembe ndiponso zopereka simunazifune, koma munandikonzera thupi. Nsembe zopsereza zathunthu ndi nsembe zamachimo simunazivomereze.” Ndiyeno ndinati, “Taonani! Ine ndabwera (mumpukutu munalembedwa za ine) kudzachita chifuniro chanu, inu Mulungu wanga.”’”—Aheb. 10:5-7.
Pamene Yesu anali padzikoli, ankasangalala kwambiri kuona chilengedwe, kucheza ndi anzake ndiponso kudya nawo limodzi. (Mat. 6:26-29; Yoh. 2:1, 2; 12:1, 2) Koma chimene chinkamusangalatsa kwambiri ndi kuchita chifuniro cha Atate wake. Iye anati: “Chakudya changa ndicho kuchita chifuniro cha amene anandituma ndi kutsiriza ntchito yake.” (Yoh. 4:34; 6:38) Iye anathandizanso ophunzira ake kudziwa zimene zingawathandize kukhala osangalala. Ophunzirawo ankasangalala kwambiri kuuza ena uthenga wa Ufumu ndipo ankachita zimenezi mwakhama.—Luka 10:1, 8, 9, 17.
“PITANI MUKAPHUNZITSE ANTHU”
Yesu anauza otsatira ake kuti: “Pitani mukaphunzitse anthu a mitundu yonse kuti akhale ophunzira anga. Muziwabatiza m’dzina la Atate, ndi la Mwana, ndi la mzimu woyera, ndi kuwaphunzitsa kusunga zinthu zonse zimene ndinakulamulirani. Ndipo dziwani kuti ine ndili pamodzi ndi inu masiku onse mpaka m’nyengo ya mapeto a nthawi ino.” (Mat. 28:19, 20) Kuti tichite zimenezi, timafunika kupita kukafufuza anthu kulikonse kumene angapezeke, kuchita maulendo obwereza komanso kuchititsa maphunziro a Baibulo. Kugwira ntchito imeneyi kumasangalatsa kwambiri.
Chikondi chingatithandize kulalikirabe ngakhale pamene anthu sakumvetsera uthenga wathu
Kaya anthu amvetsere uthenga wathu kapena ayi, tiyenera kukhalabe osangalala tikamalalikira. N’chifukwa chiyani timapitirizabe kulalikira ngakhale anthu ena samvetsera uthenga wabwino? Timachita zimenezi chifukwa timadziwa kuti kugwira ntchitoyi kumasonyeza kuti timakonda Mulungu komanso anthu anzathu. Tizikumbukiranso kuti moyo wathu komanso wa anthu ena uli pa ngozi. (Ezek. 3:17-21; 1 Tim. 4:16) Tiyeni tikambirane mfundo zina zimene zathandiza anzathu kugwirabe ntchitoyi m’madera ovuta.
MUZIGWIRITSA NTCHITO MPATA ULIWONSE
Kugwiritsa ntchito mafunso oyenera kumathandiza. Tsiku lina mlongo wina dzina lake Amalia, anaona bambo wina akuwerenga nyuzi pamalo enaake. Iye anafunsa bamboyo ngati wapeza nkhani iliyonse yabwino m’nyuziyo. Bamboyo atayankha kuti sanapezemo, Amalia ananena kuti: “Ine ndiye ndakubweretseranitu nkhani yabwino ya Ufumu wa Mulungu.” Bamboyo anachita chidwi ndipo anavomera kuti aziphunzira Baibulo. Amalia anayambitsa maphunziro a Baibulo atatu pamalo amenewo.
Mlongo winanso dzina lake Janice amakonda kulalikira kuntchito. Mlonda wina komanso mnzake wogwira naye ntchito atachita chidwi ndi nkhani ina ya m’magazini a Nsanja ya Olonda, Janice anawauza kuti akhoza kumawapatsa magazini mwezi uliwonse. Ananenanso zimenezi kwa munthu wina yemwe anachita chidwi ndi nkhani zosiyanasiyana za mu Nsanja ya Olonda ndi Galamukani! Izi zinachititsa kuti mayi winanso kuntchitoko apemphe magazini. Janice anati: “Ndikuona kuti Yehova wandidalitsa kwambiri.” Patapita nthawi, Janice anali ndi anthu 11 amene ankawapatsa magazini mwezi uliwonse kuntchitoko.
MUZIONA KUTI ALIYENSE ANGATHE KUPHUNZIRA
Woyang’anira woyendayenda wina ananena kuti abale sayenera kungouza anthu mu utumiki kuti adzabweranso tsiku lina. M’malomwake, angachite bwino kufunsa anthu kuti: “Kodi mungakonde kuona mmene timaphunzirira Baibulo ndi anthu?” kapena kuti: “Kodi mungafune kuti ndidzabwere liti kuti tidzakambiranenso?” Woyang’anira woyendayendayu ananena kuti pa mlungu wapadera kumpingo wina, abale ndi alongo anayambitsa maphunziro a Baibulo okwana 44 pogwiritsa ntchito mafunso amenewa.
Komanso kubwerera msanga kwa anthu kumathandiza kwambiri. Tikutero chifukwa chakuti kuchita zimenezi kumasonyeza kuti tikufunitsitsa kuthandiza anthu kuti aziphunzira Baibulo. Mayi wina atafunsidwa chifukwa chake anayamba kuphunzira ndi Mboni za Yehova, anayankha kuti: “Ndinayamba chifukwa nthawi zonse iwo ankasonyeza kuti amandiganizira ndiponso kundikonda.”
Mukhoza kufunsa munthu kuti: “Kodi mungakonde kuona mmene timaphunzirira Baibulo ndi anthu?”
Mlongo wina dzina lake Madaí atangomaliza Sukulu ya Utumiki Waupainiya anayambitsa maphunziro 20 ndipo 5 anawapereka kwa anthu ena. Pa anthu amene ankaphunzira nawo, ambiri anayamba kusonkhana. N’chiyani chinamuthandiza kuyambitsa maphunziro ambiri chonchi? Sukuluyo inamuthandiza kudziwa kufunika koyesetsa kubwerera kwa anthu amene anamvetsera mpaka atawapezanso. Mlongo wina amene wathandiza anthu ambiri kuphunzira Baibulo anati: “Ndaona kuti kuchita khama pochita maulendo obwereza n’kofunika kuti tizithandiza anthu kudziwa Yehova.”
Kubwerera mwamsanga kwa anthu amene akufuna kuphunzira Baibulo kumasonyeza kuti timawakonda
N’zoona kuti munthu ayenera kuchita khama kuti apange maulendo obwereza ndiponso kuchititsa maphunziro a Baibulo. Komabe madalitso amene munthu amapeza ndi ambiri. Tikamachita khama mu utumiki, tikhoza kuthandiza anthu ena kuti akhale “odziwa choonadi molondola” n’kupulumuka. (1 Tim. 2:3, 4) Zimenezi zingatithandizenso kukhala osangalala kwambiri.

robotstxt: allowed

filter: keep


text:
February 29–March 6
ESITERE 1-5
Nyimbo Na. 86 ndi Pemphero
Mawu Oyamba (Osapitirira 3 min.)
CHUMA CHOPEZEKA M’MAWU A MULUNGU
“Esitere Anapulumutsa Anthu a Mulungu”: (10 min.)
[Onetsani vidiyo ya Esitere.]
Esitere 3:5-9—Hamani ankafuna kupha anthu onse a Mulungu (ia 131 ndime 18-19)
Esitere 4:11–17; 5:1-2—Chikhulupiriro cha Esitere chinali champhamvu moti sankaopa kuphedwa (ia 125 ndime 2; 134 ndime 24-26)
-
Kufufuza Mfundo Zothandiza: (8 min.)
Esitere 2:15—Kodi Esitere anasonyeza bwanji kuti anali wodzichepetsa komanso wodziletsa? (w06 3/1 9 ndime 7)
Esitere 3:2-4—N’chifukwa chiyani Moredekai ankakana kugwadira Hamani? (ia 131 ndime 18)
Kodi ndaphunzira chiyani zokhudza Yehova pa kuwerenga Baibulo kwa mlungu uno?
Kodi ndi mfundo ziti zimene ndaphunzira mlungu uno zimene ndingazigwiritse ntchito mu utumiki?
-
Kuwerenga Baibulo: Esitere 1:1-15 (Osapitirira 4 min.)
KUPHUNZITSA MWALUSO MU UTUMIKI
Ulendo Woyamba: (Osapitirira 2 min.) Perekani kabuku kakuti Mverani Mulungu. Muuzeni zimene mudzakambirane mukadzabweranso.
Ulendo Wobwereza: (Osapitirira 4 min.) Chitani chitsanzo chosonyeza kuti mwakumananso ndi munthu amene analandira kabuku kakuti Mverani Mulungu ndipo kambiranani tsamba 2 ndi 3. Muuzeni nkhani imene mudzaphunzire pa ulendo wotsatira.
Phunziro la Baibulo: (Osapitirira 6 min.) Chitani chitsanzo chosonyeza mukuphunzira ndi munthu yemwe analandira kabuku kakuti Mverani Mulungu. Gwiritsani ntchito tsamba 4 ndi 5 la kabuku kakuti Mverani Mulungu Kuti Mudzapeze Moyo Wosatha. (km 7/12 2-3 ndime 4)
MOYO WATHU WACHIKHRISTU
Nyimbo Na. 71
Zofunika pampingo: (10 min.)
Fotokozani Mmene Ndandanda Yatsopano ya Misonkhano Yakuthandizirani?: (5 min.) Nkhani yokambirana. Funsani omvera kuti afotokoze mmene ndandanda yatsopanoyi yawathandizira. Alimbikitseni kuti azikonzekera bwino misonkhanoyi kuti azipindula kwambiri.
Phunziro la Baibulo la Mpingo: cl mutu 26 ndime 18-23, ndi bokosi tsa. 269 (30 min.)
Mfundo Zimene Taphunzira Komanso za Mlungu wa Mawa (3 min.)
Nyimbo Na. 149 ndi Pemphero


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
19 Tsopano angelo awiri aja anafika ku Sodomu madzulo. Loti anali atakhala pachipata cha Sodomu.+ Atawaona ananyamuka kukakumana nawo, ndipo anawagwadira n’kuwerama mpaka nkhope yake pansi.+
2 Ndiyeno anati: “Chonde ambuyanga, patukirani kunyumba ya kapolo wanu. Tikusambitseni mapazi ndiponso mukagone,+ kuti mawa mulawirire n’kupitiriza ulendo wanu.”+ Ndiyeno iwo anati: “Ayi, ife tigona m’bwalo la mzinda usiku wa lero.”+
3 Koma Loti anawaumiriza kwambiri+ moti mpaka iwo anapita naye kunyumba kwake. Kumeneko anawakonzera phwando,+ n’kuwaphikira mikate yopanda chofufumitsa,+ ndipo anadya.
4 Koma iwo asanagone, amuna a mumzindamo, amuna a mu Sodomu, anafika n’kuzungulira nyumbayo.+ Anafika ali chigulu, kuyambira tianyamata mpaka nkhalamba.+
5 Iwo anali kufuula kwa Loti kuti: “Kodi amuna amene abwera usiku uno aja, ali kuti? Atulutse kuti tigone nawo.”+
6 Pamenepo Loti anatuluka pakhomo kuti alankhule nawo, n’kutseka chitseko kumbuyo kwake.
7 Ndiyeno iye anati: “Chonde abale anga, musachite zoipazi.+
8 Paja ine ndili ndi ana aakazi awiri amene sanagonepo ndi mwamuna.+ Bwanji ndikutulutsireni amenewo kuti muchite nawo zimene mukufuna.+ Koma amuna okhawa musawachite chilichonse ayi,+ chifukwa abwera m’nyumba mwanga kuti adzatetezedwe.”+
9 Pamenepo iwo anati: “Choka apa!” Ananenanso kuti: “Uyu ndi wobwera kwathu kuno, ndipo akukhala monga mlendo.+ Ndiye lero azitiuza zochita?+ Tsopano iweyo tikuchita zoopsa kuposa iwowo.” Atatero iwo anamukhamukira Lotiyo ndi kumupanikiza,+ moti anatsala pang’ono kuthyola chitseko.+
10 Pamenepo alendo aja anatulutsa manja n’kukokera Loti m’nyumbamo, n’kutseka chitseko.
11 Koma anachititsa khungu amuna amene anali pakhomo la nyumbawo,+ kuyambira wamng’ono kwambiri mpaka wamkulu koposa,+ moti anthuwo anavutika kufufuza khomo.+
12 Ndiyeno alendowo anafunsa Loti kuti: “Kodi uli ndi achibale alionse kuno? Uwatulutse mumzinda uno,+ kaya ndi akamwini ako, ana ako aamuna, ana ako aakazi, kapena alionse amene ndi abale ako.
13 Malo ano tiwawononga chifukwa kudandaula kokhumudwa ndi anthuwa kwamveka kwambiri kwa Yehova,+ moti Yehova watituma kudzawononga mzindawu.”+
14 Pamenepo Loti anatuluka n’kupita kukalankhula ndi akamwini ake omwe anali kudzakwatira ana ake. Iye anawauza mobwerezabwereza kuti: “Fulumirani! Tulukani mumzinda uno, chifukwa Yehova auwononga.”+ Koma akamwini akewo anangomuona ngati akunena zocheza.+
15 Komabe, m’kachizirezire ka m’bandakucha, angelowo anayamba kum’fulumiza Loti, kuti: “Fulumira! Tenga mkazi wako ndi ana ako aakazi awiriwa,+ kuti musawonongedwere limodzi ndi mzindawu chifukwa cha kulakwa kwake.”+
16 Pamene iye anali kuzengereza,+ alendowo, mwa chifundo cha Yehova pa iye,+ anagwira dzanja iyeyo, mkazi wake, ndi ana ake aakazi awiriwo, n’kuwatulutsa kukawasiya kunja kwa mzinda.+
17 Atafika nawo kunja kwa mzinda, mmodzi wa iwo anati: “Thawani mupulumutse moyo wanu!+ Musacheukire kumbuyo+ ndipo musaime chilili pamalo alionse m’Chigawochi.+ Thawirani kudera la kumapiri kuti musawonongedwe!”+
18 Koma Loti anawauza kuti: “Chonde Yehova, kumeneko ayi!
19 Mwamukomera kale mtima mtumiki wanu,+ ndipo mwaonetsa kukoma mtima kwanu kosatha+ kuti mupulumutse moyo wanga.+ Koma chonde, sinditha kuthawira kudera la kumapiri chifukwa tsoka lingakandipeze kumeneko, ndipo ndingakafe ndithu.+
20 Chonde taonani pali mzinda waung’ono+ pafupipa umene ndingathawireko. Zimene ndikukupemphanizi si nkhani yaing’ono kodi? Chonde ndiloleni ndithawire kumzinda umenewo. Ndikatero, moyo wanga upulumuka.”+
21 Pamenepo iye anamuyankha Loti kuti: “Chabwino, ndavomera zimene wapempha.+ Sindiwononga mzinda umene wanenawo.+
22 Tiye, fulumira! Thawira kumeneko, ndipo sindichita kanthu mpaka utafika kumeneko.”+ N’chifukwa chake iye anatcha mzindawo dzina lakuti Zowari.+
23 Pamene Loti ankafika ku Zowari n’kuti dzuwa litakwera.+
24 Ndiyeno Yehova anavumbitsa sulufule ndi moto kuchokera kwa Yehova kumwamba, kuvumbira pa Sodomu ndi Gomora.+
25 Iye anawononga mizindayi, ngakhale Chigawo chonsecho ndi anthu onse a m’mizindayi, kuphatikizapo zomera za panthaka.+
26 Kenako, mkazi wake amene anali kumbuyo kwake anacheukira kumbuyo, ndipo anasanduka chipilala chamchere.+
27 Tsopano Abulahamu ananyamuka m’mawa kwambiri kupita pamalo pamene anaimirira pamaso pa Yehova paja.+
28 Ndiyeno anayang’ana kumunsi ku Sodomu ndi Gomora ndi kudera lonse la Chigawocho, ndipo anaona zoopsa. Kumeneko chiutsi chinali tolo! Chinali kufuka ngati chiutsi chochokera pa uvuni wa njerwa.+
29 Choncho pamene Mulungu anawononga mizinda ya m’Chigawocho, anakumbukira Abulahamu. Anatero mwa kupulumutsa Loti ku chiwonongeko pamene ankawononga mizinda imene Loti anali kukhalako.+
30 Pambuyo pake Loti anachoka ku Zowari n’kukakhala kudera la kumapiri, iye limodzi ndi ana ake aakazi awiri aja,+ chifukwa anachita mantha kukhala ku Zowari.+ Kumeneko, iye ndi ana ake awiriwo anayamba kukhala m’phanga.
31 Ndiyeno mwana woyamba kubadwa anauza mng’ono wake kuti: “Bambo athuwa akalamba tsopano, ndipo kudziko kuno kulibe mwamuna woti angagone nafe monga mmene anthu amachitira padziko lonse lapansi.+
32 Tiye tiwapatse vinyo bambo kuti amwe,+ ndipo tigone nawo kuti tisunge mbewu kuchokera kwa iwo.”+
33 Chotero usiku umenewo iwo anakhala akupatsa vinyo bambo awo kuti azimwa.+ Kenako, mwana woyamba kubadwayo anapita n’kukagona ndi bambo akewo. Koma kuyambira pamene mwanayo anabwera kudzagona nawo mpaka pamene anachoka, bambowo sanadziwe chilichonse.
34 Ndipo tsiku lotsatira, mwana woyambayo anauza mng’ono wake kuti: “Ndagona nawo bambo usiku. Usiku wa leronso tiwapatse vinyo kuti amwe. Ndiye iwenso upite ukagone nawo, kuti tisunge mbewu kuchokera kwa iwo.”
35 Chotero, usiku uwunso anakhala akuwapatsa vinyo bambo awo kuti azimwa. Kenako, mwana wamng’ono uja anapita n’kukagona nawo. Koma kuyambira pamene mwanayo anabwera kudzagona nawo mpaka pamene anachoka, bambowo sanadziwe chilichonse.
36 Ndipo ana a Loti awiri onsewo anatenga pakati pa bambo awo.+
37 M’kupita kwa nthawi, mwana woyambayo anabereka mwana wamwamuna n’kumutcha dzina lakuti Mowabu.+ Iye ndiye tate wa Amowabu mpaka lero.+
38 Nayenso mwana wamng’onoyo anabereka mwana wamwamuna, n’kumutcha dzina lakuti Beni-ami. Iye ndiye tate wa ana a Amoni+ mpaka lero.
Patsani ena
Patsani ena
Genesis 19
Baibulo la Dziko Latsopano la Malemba Opatulika
https://www.jw.org/finder?docid=1011452&Book=1&Chapter=19&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D19%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ZAKUMAPETO
Kodi Akhristu Ayenera Kuchita Nawo Zikondwerero Zimene Anthu Ena Amachita?
ZIKONDWERERO zambiri zimene anthu amachita, kaya zachipembedzo kapena ayi, sizichokera m’Baibulo. Ndiye kodi zikondwerero zimenezi zinachokera kuti? Ngati mutawerenga mabuku osiyanasiyana mukhoza kudabwa ndi zimene amafotokoza zokhudza mmene zikondwerero zambiri zotchuka zinayambira. Tiyeni tione zitsanzo zingapo.
Isitala. Buku lina limati: “Zimene Baibulo limanena m’Chipangano Chatsopano sizisonyeza kuti anthu nthawi imeneyo ankachita mwambo wa Isitala.” (The Encyclopædia Britannica) Ndiye kodi Isitala inayamba bwanji? Isitala inachokera ku miyambo yachikunja. Ngakhale kuti amene amachita chikondwererochi amanena kuti akukondwerera kuuka kwa Yesu, zimene zimachitika pa mwambowu si zachikhristu. Mwachitsanzo, pa mwambowu amagwiritsa ntchito tizidole ta akalulu. Koma buku lina linati: “Chizindikiro cha kalulu n’chachikunja ndipo nthawi zonse chimaimira kubereka.”—The Catholic Encyclopedia.
Chikondwerero cha Chaka Chatsopano. Mayiko amasiyana mmene amachitira chikondwererochi komanso masiku ake. Pofotokoza mmene chikondwerero cha Chaka Chatsopano chinayambira, buku lina linati: “Mu 46 B.C., Juliasi Kaisara, yemwe anali wolamulira wachiroma, anakhazikitsa tsiku la 1 January kukhala tsiku lokondwerera Chaka Chatsopano. Patsikuli, Aroma ankalambira mulungu wawo wotchedwa Janusi, yemwe anali mulungu wa mageti, zitseko komanso chiyambi cha zinthu. Dzina la mwezi wa January, linachokera ku dzina lakuti Janusi. Mulungu ameneyu anali ndi nkhope ziwiri, ina yoyang’ana kutsogolo, ina kumbuyo.” Choncho Chikondwerero cha Chaka Chatsopano chinayambira ku miyambo yachikunja.
Zikondwerero Zina. Sizingatheke kuti tikambirane zokhudza zikondwerero zonse zimene zimachitika padziko lapansili. Komabe chomwe tiyenera kudziwa n’choti Yehova sasangalala ndi zikondwerero zomwe cholinga chake n’kutamanda anthu kapena mabungwe enaake. (Yeremiya 17:5-7; Machitidwe 10:25, 26) Kumbukirani kuti Mulungu amadana ndi zikondwerero zina chifukwa cha mmene zinayambira. Choncho kudziwa mmene zikondwerero zachipembedzo zinayambira n’kofunika kwambiri kuti muthe kudziwa ngati zikondwererozo zimasangalatsa Mulungu kapena ayi. (Yesaya 52:11; Chivumbulutso 18:4) Mfundo za m’Baibulo zimene zafotokozedwa m’Chaputala 16 cha bukuli, zingakuthandizeni kudziwa mmene Mulungu amaonera zikondwerero zosiyanasiyana zomwe si zachipembedzo.


text:
N’chifukwa Chiyani Simupita Kunkhondo?
A Mboni za Yehova sapita kunkhondo chifukwa cha zifukwa zotsatirazi:
Timamvera Mulungu. Baibulo limati atumiki a Mulungu “adzasula malupanga awo kuti akhale makasu a pulawo,” ndiponso kuti “sadzaphunziranso nkhondo.”—Yesaya 2:4.
Timamvera Yesu. Pa nthawi ina, Yesu anauza mtumwi Petulo kuti: “Bwezera lupanga lako m’chimake, pakuti onse ogwira lupanga adzafa ndi lupanga.” (Mateyu 26:52) Apa Yesu anasonyeza kuti otsatira ake sayenera kumenya nkhondo.
Ophunzira a Yesu amamvera lamulo limene Yesuyo anawapatsa lakuti asakhale “mbali ya dziko,” kutanthauza kuti asamalowerere ngakhale pang’ono m’nkhani zandale kapena nkhondo. (Yohane 17:16) A Mboni za Yehova sachita zionetsero potsutsana ndi magulu amene asankha kumenya nkhondo ndiponso salimbana ndi anthu amene asankha kulowa usilikali.
Timakonda ena. Yesu analamula ophunzira ake kuti ‘azikondana.’ (Yohane 13:34, 35) Choncho ophunzirawo anapanga ubale wapadziko lonse ndipo palibe amene angatenge zida n’kuyamba kuchita nkhondo ndi m’bale wake kapena mlongo wake.—1 Yohane 3:10-12.
Timatsanzira Akhristu oyambirira. Buku lina linati: “Otsatira a Yesu oyambirira ankakana kupita kunkhondo chifukwa . . . ankadziwa kuti kumenya nkhondo n’kosagwirizana ndi chikondi chimene Yesu anawasonyeza komanso zimene anawaphunzitsa kuti azikonda ngakhale adani awo.” (Encyclopedia of Religion and War) Ponena za ophunzira a Yesu oyambirirawa, katswiri wina wa ku Germany, wamaphunziro a Baibulo, dzina lake Peter Meinhold anati: “Zinali zosatheka kuti munthu akhale Mkhristu pa nthawi imodzimodziyo n’kukhalanso msilikali.”
Ndife nzika zodalirika
A Mboni za Yehova ndi nzika zothandiza kwambiri m’dera limene akukhala ndipo si anthu amene angaopseze chitetezo cha mayiko amene akukhala. Timalemekeza olamulira, potsatira malamulo a m’Baibulo awo:
“Munthu aliyense azimvera olamulira akuluakulu.”—Aroma 13:1.
“Perekani zinthu za Kaisara kwa Kaisara, koma za Mulungu, kwa Mulungu.”—Mateyu 22:21.
Choncho timamvera malamulo, timapereka misonkho ndiponso timagwirizana ndi zimene boma likuchita pofuna kuthandiza anthu ake.


text:
Kodi Baibulo Lingandithandize kuti Ndikhale ndi Banja Losangalala?
Yankho la m’Baibulo
Inde lingakuthandizeni. Malangizo amene ali m’munsiwa ndi ena mwa malangizo ochokera m’Baibulo omwe athandiza anthu mamiliyoni ambiri kuti akhale ndi banja losangalala.
Lembetsani ukwati wanu kuboma. Anthu akamalembetsa ukwati wawo kuboma amalonjeza mwalamulo kuti adzakhala limodzi kwa moyo wonse ndipo zimenezi zimathandiza kuti akhale ndi banja losangalala.—Mateyu 19:4-6.
Muzikondana komanso muzilemekezana. Muzichitira zinthu mwamuna kapena mkazi wanu zimene inuyo mungakonde mutamachitiridwa.—Mateyu 7:12; Aefeso 5:25, 33.
Musamalankhule mokhadzula. Muziyesetsa kulankhula mwachifundo ngakhale mwamuna kapena mkazi wanu atanena kapena kuchita zinthu zimene sizinakusangalatseni. (Aefeso 4:31, 32) Palemba la Miyambo 15:1, Baibulo limanena kuti: “Kuyankha modekha kumabweza mkwiyo, koma mawu opweteka amayambitsa mkwiyo.”
Mukhale wokhulupirika. Musamasonyeze munthu wina chikondi chimene mumayenera kusonyeza kwa mkazi kapena mwamuna wanu basi. (Mateyu 5:28) Baibulo limanena kuti: “Ukwati ukhale wolemekezeka kwa onse, ndipo pogona pa anthu okwatirana pakhale posaipitsidwa.”—Aheberi 13:4.
Muziphunzitsa ana anu mwachikondi. Muzipewa kuchita zinthu molekerera ana anu komanso musamawachitire nkhanza.—Miyambo 29:15; Akolose 3:21.
Onaninso
Muzidalira Kwambiri Mulungu
Kudzifunsa mafunso awiri okha kungathandize kuti banja lanu liziyenda bwino.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
8 Ndiyeno anthu onse anasonkhana pamodzi mogwirizana+ m’bwalo lalikulu+ limene linali pafupi ndi Chipata cha Kumadzi.+ Pamenepo anthuwo anauza Ezara+ wokopera Malemba kuti abweretse buku+ la chilamulo cha Mose+ limene Yehova analamula Aisiraeli kuti azilitsatira.+
2 Choncho Ezara wansembe+ anabweretsa chilamulo pamaso pa mpingo+ wa amuna komanso akazi ndi ana onse amene akanatha kumvetsera ndi kuzindikira+ zimene zinali kunenedwa. Limeneli linali tsiku loyamba la mwezi wa 7.+
3 Ezara anawerenga+ mokweza bukulo m’bwalo lalikulu limene linali pafupi ndi Chipata cha Kumadzi, kuyambira m’mawa+ mpaka masana. Anali kuwerenga bukuli pamaso pa amuna, akazi ndi ana amene akanatha kumvetsera ndi kuzindikira. Anthu onse anatchera khutu kuti amve+ zimene zinali m’buku la chilamuloli.
4 Ezara wokopera Malembayo, anaimirira pansanja yamatabwa+ imene inamangidwa chifukwa cha mwambo umenewu. Pafupi naye, kudzanja lake lamanja kunaimirira Matitiya, Sema, Anaya, Uriya, Hilikiya, ndi Maaseya. Ndipo kudzanja lake lamanzere kunaimirira Pedaya, Misayeli, Malikiya,+ Hasumu,+ Hasi-badana, Zekariya ndi Mesulamu.
5 Ndiyeno Ezara anatsegula+ bukulo pamaso pa anthu onse, pakuti iye anaimirira pamalo okwera kusiyana ndi anthu onse. Pamene iye anali kutsegula bukulo anthu onse anaimirira.+
6 Kenako Ezara anatamanda Yehova+ Mulungu woona, Mulungu wamkulu. Atatero anthu onse anakweza manja awo m’mwamba+ ndi kuyankha kuti, “Ame! Ame!”+ Ndiyeno anthuwo anagwada+ ndi kuwerama pamaso pa Yehova mpaka nkhope zawo pansi.+
7 Pamenepo Alevi anali kufotokozera anthu chilamulocho,+ anthuwo ataimirira.+ Alevi amenewo anali Yesuwa, Bani, Serebiya,+ Yamini, Akubu, Sabetai, Hodiya, Maaseya, Kelita, Azariya, Yozabadi,+ Hanani ndi Pelaya.+
8 Iwo anapitiriza kuwerenga+ bukulo mokweza. Anapitiriza kuwerenga chilamulo cha Mulungu woona, kuchifotokozera ndi kumveketsa tanthauzo lake. Iwo anapitiriza kuthandiza anthuwo kumvetsa tanthauzo la zimene anali kuwerenga.+
9 Ndiyeno Nehemiya+ amene ndiye Tirisata+ komanso Ezara+ wansembe, wokopera Malemba, ndi Alevi amene anali kupereka malangizo kwa anthu, anauza anthuwo kuti: “Lero ndi tsiku lopatulika kwa Yehova Mulungu wanu.+ Musakhale achisoni ndipo musalire.”+ Ananena zimenezi chifukwa anthu onse anali kulira pamene anali kumvetsera mawu a m’chilamulo.+
10 Nehemiya anapitiriza kunena kuti: “Pitani mukadye zinthu zonona, kumwa zinthu zokoma ndi kugawa chakudya+ kwa anthu amene sanathe kudzikonzera chakudya, pakuti lero ndi tsiku lopatulika kwa Ambuye wathu. Choncho musadzimvere chisoni pakuti chimwemwe chimene Yehova amapereka ndicho malo anu achitetezo.”
11 Ndiyeno Alevi anali kuuza anthu onse kuti akhale chete ndipo anati: “Khalani chete! pakuti lero ndi tsiku lopatulika, musadzimvere chisoni.”
12 Choncho anthu onse anapita kukadya, kukamwa, kukagawira ena chakudya+ ndi kukondwera kwambiri+ chifukwa anamvetsa bwino mawu amene anawafotokozera.+
13 Tsiku lachiwiri, atsogoleri a mabanja a anthu onse komanso ansembe ndi Alevi, anasonkhana pamodzi pamaso pa Ezara wokopera Malemba, kuti amvetse bwino mawu a m’chilamulo.+
14 Pamenepo anapeza kuti m’chilamulo chimene Yehova anawapatsa kudzera mwa Mose+ analembamo kuti ana a Isiraeli azikhala m’misasa+ pa nthawi ya chikondwerero m’mwezi wa 7.+
15 Analembamonso kuti azilengeza+ ndi kufuula m’mizinda yonse ndi mu Yerusalemu monse+ kuti: “Pitani kumapiri+ mukatenge nthambi za mitengo ya maolivi,+ nthambi za mitengo ya mafuta, nthambi za mitengo ya mchisu, masamba akanjedza ndi nthambi za mitengo ya masamba ambiri kuti mudzapangire misasa mogwirizana ndi zolembedwa.”
16 Pamenepo anthu anatuluka ndi kukatenga zinthu zimenezi ndipo anapangira misasa. Aliyense anapanga msasa pamwamba pa nyumba yake+ komanso m’mabwalo awo, m’mabwalo+ a nyumba ya Mulungu woona, m’bwalo lalikulu+ la Chipata cha Kumadzi+ ndiponso m’bwalo lalikulu la Chipata cha Efuraimu.+
17 Choncho mpingo wonse wa anthu amene anabwerera kuchokera ku ukapolo anamanga misasa ndi kukhala m’misasayo. Panali chisangalalo chachikulu kwambiri+ chifukwa chakuti ana a Isiraeli anali asanachitepo zimenezi kuchokera m’masiku a Yoswa mwana wa Nuni,+ mpaka kudzafika tsiku limeneli.
18 Ndiyeno tsiku ndi tsiku, kuchokera tsiku loyamba mpaka tsiku lomaliza, anali kuwerenga mokweza buku la chilamulo cha Mulungu woona.+ Iwo anachita chikondwererocho masiku 7, ndipo pa tsiku la 8 anachita msonkhano wapadera malinga ndi lamulo.+
Patsani ena
Patsani ena
Nehemiya 8
Baibulo la Dziko Latsopano la Malemba Opatulika
https://www.jw.org/finder?docid=1011452&Book=16&Chapter=8&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D16%26Chapter%3D8%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mutu 18
Kodi Timathandiza Bwanji Abale Athu Amene Ali M’mavuto?
Pakachitika tsoka, nthawi yomweyo a Mboni za Yehova amayamba kukonza zoti athandize abale awo amene akhudzidwa. Zimenezi zimasonyeza kuti tili ndi chikondi chenicheni. ( Yohane 13:34, 35; 1 Yohane 3:17, 18) Koma kodi timathandiza abale athu m’njira zotani?
Timapereka ndalama. Ku Yudeya kutagwa njala yaikulu, Akhristu oyambirira a ku Antiokeya anatumiza ndalama zoti athandizire abale awo auzimu. (Machitidwe 11:27-30) Ifenso tikamva kuti abale athu m’mayiko ena ali pa mavuto, timapereka zopereka kudzera m’mipingo yathu n’cholinga choti zikathandizire pogula zinthu zofunikira kwa anthu amene akuvutikawo.
Timathandiza pogwira ntchito zina zofunika. Akulu amene ali kudera kumene kwachitika tsoka, amafufuza aliyense wa mumpingo mwawo kuti atsimikizire kuti alipo komanso kuti ndi wotetezeka. Komiti yopereka chithandizo ingayang’anire ntchito yopereka chakudya, madzi abwino akumwa, zovala, pogona komanso thandizo la mankhwala. A Mboni za Yehova amene amadziwa ntchito zosiyanasiyana amadzipereka pogwiritsa ntchito ndalama zawo kuti akathandize pa ntchito yokonza nyumba za abale awo komanso Nyumba za Ufumu zomwe zawonongeka. Pakachitika tsoka, sizimavuta kupeza thandizo kapena anthu amene angadzipereke kuthandiza anthu omwe ali m’mavuto. Zili choncho chifukwa nthawi zambiri timagwirira ntchito limodzi komanso ndife gulu logwirizana. Ngakhale kuti timathandiza “abale ndi alongo athu m’chikhulupiriro,” timathandizanso wina aliyense mosaganizira za chipembedzo chake.
Timalimbikitsana pogwiritsa ntchito Malemba. Anthu amene akhudzidwa ndi tsoka amafunika kulimbikitsidwa kwambiri. Pa nthawi ngati imeneyi timalimbikitsidwa ndi Yehova yemwe ndi “Mulungu amene amatitonthoza m’njira iliyonse.” (2 Akorinto 1:3, 4) Anthu amene akuvutika, timawauza malonjezo amene ali m’Baibulo ndipo timawalimbikitsa powauza kuti posachedwapa Ufumu wa Mulungu uthetsa mavuto onsewa.
N’chifukwa chiyani a Mboni amathandiza mwamsanga pakachitika tsoka?
Kodi anthu amene akhudzidwa ndi tsoka tingawauze uthenga wotonthoza uti wa m’Baibulo?
Onaninso
Timavidiyo: Japan: Moyo ukuyambiranso ku Japan patapita chaka chimodzi chivomezi chitachitika
Anthu a Mboni za Yehova akupitiriza kuthandiza anthu amene anapulumuka kutachitika chivomezi ndi madzi osefukira.


text:
PILSENA, UABKhadi pafupifupi bizinesi
PILSENA, UAB
Agriculture, mankhwala chakudya, Cafeteria mipando, Design, Design ntchito, E-shopu +49
Zikalata
Map
Ntchito gulu
Agriculture, mankhwala chakudya, Cafeteria mipando, Design, Design ntchito, E-shopu, Facilities, Fridges, Glassware, Industrial refrigerators, Kachitidwe water, Kukonza refrigerators, Kukonza sitima, Kupanga mipando, Kuzizira umavumbula, Makampani, kupanga, Makina, zipangizo, Malonda katundu, Mankhwala online, Mapampu water, Masitolo online, Mbali firiji, Mipando m'masitolo, Mipando panja, Mowa, Mowa, Mufiriji, Muli ndi kulongedza katundu, zipangizo, Ntchito mkati, Ntchito refrigerators, Ntchito zida malonda, Odyera, zipangizo omwera, Online services, Pulogalamu, Pulogalamu ka, Refrigeration zida, Shopu interiors, Tableware mafoloko ndi mipeni, Tooling, Transport, kayendedwe, Ufiti, Unsembe ntchito, Water, Water mlengi, Zakumwa zoziziritsa kukhosi, Zida beer, Zida bottling, Zida kukonza, Zida makampani food, Zida malonda, Zida malonda, Zida refrigeration, Zida shopu, Zipangizo zoyendera magetsi banja, Zomangamanga, malo
Qr code
vCard
Website
Site dzina: Pilstomo alaus įrangos gamyba ir pardavimas: Alaus išpilstymo įranga, alaus apskaitą, alaus baro įranga, pilstomo alaus įrangos gamyba, pilstymo įranga. UAB Pilsena.


text:
KODI ZINANGOCHITIKA ZOKHA?
Magiya a Kachilombo Kofanana ndi Nyenje
KWA nthawi yaitali, anthu ankaganiza kuti magiya amangopezeka m’makina basi. Koma zimenezi si zoona. Tikutero chifukwa chakuti tizilombo tinatake tomwe timapezekapezeka ku Europe timakhalanso ndi magiya. *
Kachilomboka kakakhala kakang’ono kakhoza kulumpha maulendo ambirimbiri n’kuyenda mtunda wa mamita pafupifupi 4 pa sekondi imodzi yokha. Choncho munthu akangophethira kamodzi, kachilomboka kakhoza kulumpha mtunda wautali n’kusowa. Koma kuti kachite zimenezi, miyendo yake iwiri yakumbuyo iyenera kulumpha ndi mphamvu zofanana pa nthawi yofanana. Kodi n’chiyani chimakathandiza kuchita zimenezi?
Taganizirani izi: Asayansi apeza kuti miyendo yakumbuyo ya kachilomboka ili ndi magiya amene amalowana. Ndiyeno kakalumpha, magiyawo amathandiza kuti miyendoyo iziyenda mofanana. Koma popanda magiyawo, ndiye kuti kachilomboka kakalumpha kakhoza kumangozungulirazungulira.
Kachilomboka kakakhala kakang’ono kamafunika magiyawo chifukwa chakuti minyewa yake imakhala isanayambe kugwira ntchito bwinobwino. Koma kakakula minyewa yake ndi imene imathandiza kuti miyendo izichita zinthu zofanana kakamalumpha. Wasayansi wina dzina lake Gregory Sutton ananena kuti: ‘Tinkaganiza kuti magiya amapezeka m’makina opangidwa ndi anthu basi. Koma vuto ndi lakuti tinali tisanafufuze bwinobwino m’chilengedwe.’
Kodi inuyo mukuganiza bwanji? Kodi zinangochitika zokha kuti tizilomboti tizikhala ndi magiya kapena pali winawake amene anatilenga?
^ ndime 3 Tizilomboti tikakula magiyawo amathothoka.


text:
NSANJA YA OLONDA (YOPHUNZIRA) SEPTEMBER 2016
M’magaziniyi muli nkhani zophunzira kuyambira October 24 mpaka November 27, 2016.
Manja Anu ‘Asalefuke’
Kodi Yehova amalimbikitsa bwanji atumiki ake? Nanga ifeyo tingamutsanzire bwanji?
Pitirizani Kulimbana ndi Zimene Zingakulepheretseni Kupeza Madalitso
Anthu a Mulungu amakumana ndi mavuto ambiri pamene akuyesetsa kuti iye azisangalala nawo. Komabe akhoza kupambana
Mafunso Ochokera kwa Owerenga
Lemba la Aheberi 4:12 limati “mawu a Mulungu ndi amoyo ndi amphamvu” Kodi mawu amene akutchulidwa palembali ndi ati?
Paulo Anateteza Uthenga Wabwino kwa Akuluakulu a Boma
Tingaphunzire zambiri kwa Paulo tikaganizira mmene ankagwiritsira ntchito malamulo a boma podziteteza komanso poteteza uthenga wabwino.
Kodi Mavalidwe Anu Amalemekeza Mulungu?
Mfundo za m’Malemba zingatithandize kudziwa zovala zoyenera.
Muzilola Kuti Yehova Azikutsogolerani
A Mboni a ku Poland ndi ku Fiji anasankha bwino.
Achinyamata, Yesetsani Kulimbitsa Chikhulupiriro Chanu
Kodi nthawi zina mumaona kuti ndi bwino kutsatira zimene anthu ambiri amakhulupirira, monga zoti zinthu zinachita kusintha osati kulengedwa? Ngati ndi choncho, mfundo za m’nkhaniyi zikuthandizani.
Muzithandiza Ana Anu Kuti Akhale Ndi Chikhulupiriro Cholimba
Kodi mumaona kuti simungakwanitse kuphunzitsa bwinobwino ana anu? Onani mfundo 4 zimene zingakuthandizeni.


text:
KALE LATHU
“Yehova Anakubweretsani ku France Kuti Muphunzire Baibulo”
MUNTHU wina wazaka 90 dzina lake Antoine Skalecki anabadwira ku France ndipo makolo ake anali a ku Poland. Iye ali mwana, bambo ake anavulala pamene mgodi unawagumukira moti sankatha kusamalira banja lawo. Ndiyeno Antoine ankafunika kugwira ntchito mumgodi kwa maola 9 pa tsiku kuti asamalire banjalo. Iye ankayenda pa hatchi pokatenga malasha mumgodi umene unali wozama mamita 500. Nthawi ina, Antoine anangotsala pang’ono kufa pamene mgodi unagumuka.
Pa zaka za m’ma 1920 ndi m’ma 1930, anthu ambiri ochokera ku Poland anasamukira ku France. Anachita zimenezi chifukwa chakuti chiwerengero cha anthu ku Poland chinakwera kwambiri dzikolo litalandira ufulu pambuyo pa nkhondo yoyamba ya padziko lonse. Koma ku France, amuna oposa 1 miliyoni anaphedwa pa nkhondoyo ndipo kumeneko kunkafunika anthu ambiri ogwira ntchito m’migodi. Choncho mu September 1919, akuluakulu a boma la ku France ndi Poland anagwirizana kuti anthu a ku Poland akhoza kumasamukira ku France. Pofika mu 1931, kumadera a migodi kumpoto kwa dziko la France kunali anthu 507,800 ochokera ku Poland.
Anthu amenewa ankagwira ntchito mwakhama ndipo ankatsatirabe chikhalidwe ndiponso chipembedzo cha dziko lawo. Iwo ankapita kutchalitchi Lamlungu lililonse atavala zovala zogwirizana ndi chipembedzo chawocho. Koma anthu ena a ku France osapemphera ankadana nazo. Antoine ananena kuti: “Agogo anga a Joseph ankalemekeza kwambiri Malemba Opatulika amene anaphunzitsidwa ndi abambo awo.”
Kuyambira mu 1904, Ophunzira Baibulo ankalalikira mwakhama m’dera la Nord-Pas-de-Calais ndipo anthu ambiri ochokera ku Poland anayamba kumva uthenga wabwino. Pofika mu 1915, Nsanja ya Olonda inayamba kusindikizidwa m’Chipolishi pomwe Galamukani! inayamba mu 1925. Anthu ambiri ankakonda kuwerenga magaziniwa ndiponso buku lakuti Zeze wa Mulungu.
Amalume a Antoine anapita koyamba kumisonkhano ya Ophunzira Baibulo mu 1924 ndipo anauza makolo a Antoine zimene anamva kumeneko. Chaka chomwecho, Ophunzira Baibulo anachita msonkhano wawo woyamba m’Chipolishi m’tauni ya Bruay-en-Artois. Pasanathe mwezi, Joseph F. Rutherford anabwera kuchokera kulikulu kudzachititsa msonkhano m’tauni yomweyi ndipo anthu 2,000 anasonkhana. Anthu ambiri anali ochokera ku Poland ndipo M’bale Rutherford anawauza kuti: “Yehova anakubweretsani ku France kuti muphunzire Baibulo. Tsopano, inu ndi ana anu muyenera kuthandiza anthu a ku France kuno ndipo pali ntchito yaikulu yolalikira. Koma Yehova athandiza kuti pakhale anthu ambiri ogwira ntchitoyi.”
Yehova anachitadi zimenezi. Akhristu a ku Poland amenewa ankagwira ntchito yolalikira mwakhama kwambiri ngati mmene ankachitira pogwira ntchito m’migodi. Ena mwa iwo anabwerera ku Poland kuti akaphunzitse anthu mfundo zamtengo wapatali za m’Baibulo. Anthu ena amene anachoka ku France kuti akalalikire ku Poland anali Teofil Piaskowski, Szczepan Kosiak ndi Jan Zabuda.
Koma pali anthu ena a ku Poland amene anakhalabe ku France ndipo ankalalikira mwakhama limodzi ndi abale ndi alongo akumeneko. Mu 1926, ku France kunachitika msonkhano wina. Kumbali ya chilankhulo cha Chipolishi kunali anthu 1,000 ndipo kumbali ya Chifulenchi kunali anthu 300. Buku Lapachaka la 1929 linasonyeza kuti m’chaka chimenechi anthu ochokera ku Poland okwana 332 anabatizidwa. Nkhondo yachiwiri ya padziko lonse isanayambe, ku France kunali mipingo 84 ndipo pa mipingo imeneyi, 32 inali yachipolishi.
Mu 1947, boma la Poland linapempha kuti anthu ake abwerere ndipo abale ndi alongo ambiri anachita zimenezi. Ngakhale zinali choncho, khama lawo komanso la Akhristu a ku France linaonekera chifukwa chakuti pa ofalitsa 100 alionse panawonjezeka ena 10. Kuyambira mu 1948 kufika mu 1950, chiwerengerochi chinachoka pa 10 kufika pa 20 kenako 23 kenako pa 40. Ndiyeno mu 1948, ofesi ya nthambi ku France inasankha abale 5 kuti akhale oyang’anira madera n’cholinga choti azithandiza Akhristu atsopanowa. Pa abalewa, 4 anali ochokera ku Poland ndipo mmodzi anali wa ku France komweko. Antoine Skalecki anali mmodzi mwa iwo.
Panopa, ku France kuli a Mboni za Yehova ambiri omwe ndi ana ndiponso zidzukulu za anthu ochokera ku Poland amene ankagwira ntchito mwakhama m’migodi komanso polalikira. Masiku ano palinso anthu ambiri ochokera m’mayiko ena amene akuphunzira Baibulo ku France. Akhristu ochokera m’mayiko enawa amabwerera kwawo koma ena amakhalabe m’dzikoli. Chosangalatsa n’chakuti onse amalalikira mwakhama ngati mmene anthu ochokera ku Poland ankachitira kalelo.—Nkhaniyi yachokera ku France.


text:
11 Ndiyeno Yabini mfumu ya ku Hazori+ atangomva nkhaniyi, anatumiza uthenga woitanitsa Yobabi mfumu ya ku Madoni, ndi mfumu ya ku Simironi, ndiponso mfumu ya ku Akasafu.+2 Anatumizanso uthenga kwa mafumu amene anali m’dera lamapiri kumpoto, ndiponso m’chipululu kum’mwera kwa nyanja ya Kinereti,*+ mafumu a ku Sefela,+ ndiponso kwa mafumu okhala m’mapiri a Dori+ kumadzulo.3 Anaitanitsanso Akanani+ okhala kum’mawa ndi kumadzulo, ndiponso Aamori,+ Ahiti,+ Aperezi+ ndi Ayebusi+ okhala kudera lamapiri. Komanso anaitanitsa Ahivi+ omwe anali kukhala m’munsi mwa phiri la Herimoni+ ku Mizipa.+4 Choncho mafumuwo pamodzi ndi magulu awo onse ankhondo ananyamuka. Anali anthu ambiri, kuchuluka kwawo ngati mchenga wa m’mphepete mwa nyanja.+ Ndipo anali ndi mahatchi*+ ambiri zedi komanso magaleta* ankhondo.5 Mafumu onsewa anakumana pamodzi monga anapanganirana. Ndiyeno onse pamodzi anakamanga msasa pafupi ndi madzi a ku Meromu kuti akamenyane ndi Aisiraeli.+6 Pamenepo Yehova anauza Yoswa kuti: “Usawaope,+ pakuti mawa pa nthawi ngati yomwe ino, ndidzawapereka onsewo kuti aphedwe ndi Aisiraeli. Mahatchi awo udzawapundula,*+ ndipo magaleta awo udzawatentha ndi moto.”+7 Yoswa ndi asilikali ake onse anapita kufupi ndi madzi a Meromu ndi kuthira nkhondo adaniwo modzidzimutsa.8 Ndipo Yehova anapereka adaniwo m’manja mwa Aisiraeli.+ Chotero anayamba kuwapha ndi kuwathamangitsa mpaka kukafika kumzinda wa anthu ambiri wa Sidoni,+ ku Misirepotu-maimu+ ndi kuchigwa cha Mizipe+ kum’mawa. Anapitiriza kuwapha moti panalibe amene anapulumuka.+9 Pambuyo pake Yoswa anachita zimene Yehova anamuuza. Mahatchi awo anawapundula,+ ndipo magaleta awo anawatentha ndi moto.+10 Kuwonjezera apo, Yoswa anabwerera ndi kukalanda+ mzinda wa Hazori+ n’kupha mfumu yake ndi lupanga.+ Anachita zimenezi chifukwa mzinda wa Hazori unali likulu la maufumu onsewa.11 Aisiraeliwo anapha ndi lupanga munthu aliyense amene anali mumzindawo.+ Panalibe chamoyo chilichonse chimene chinatsala,+ ndipo Yoswa anatentha mzinda wa Hazori ndi moto.12 Yoswa analanda mizinda yonse ya mafumuwa, ndi kugwira mafumu onse a mizindayi n’kuwapha ndi lupanga.+ Anawawononga onsewo+ monga mmene analamulira Mose mtumiki wa Yehova.+13 Mizinda yonse imene inamangidwa pamabwinja a mizinda yakale, Aisiraeli sanaitenthe ndi moto, kupatulapo mzinda wa Hazori umene Yoswa anautentha ndi moto.14 Ana a Isiraeli anafunkha katundu yense wa m’mizindayi ndi ziweto zomwe.+ Koma anthu anawapha ndi lupanga kufikira atawamaliza onse.+ Sanasiye munthu aliyense wamoyo.+15 Monga Yehova analamulira mtumiki wake Mose, nayenso Mose analamula Yoswa,+ ndipo Yoswayo anachitadi zimenezo. Palibe mawu alionse amene Yoswa anasiya pa mawu onse amene Yehova analamula Mose.+16 Yoswa analanda dziko lonselo, dera lamapiri, dera lonse la Negebu,+ dziko lonse la Goseni,+ ku Sefela,+ ku Araba+ ndiponso dera lamapiri la Isiraeli ndi zigwa zake.+17 Analandanso dera lochokera kuphiri la Halaki+ lomwe lili moyang’anizana ndi Seiri+ mpaka kukafika ku Baala-gadi,+ kuchigwa cha Lebanoni m’munsi mwa phiri la Herimoni.+ Yoswa anagwira mafumu awo onse ndi kuwapha.+18 Iye anachita nkhondo ndi mafumu onsewa kwa masiku ambiri.19 Panalibe mzinda winanso umene unapangana za mtendere ndi ana a Isiraeli kupatulapo Ahivi+ okhala mumzinda wa Gibeoni.+ Ana a Isiraeli analanda mizinda ina yonse mwankhondo.+20 Yehova analola mitunduyo kuumitsa mitima+ yawo kuti ichite nkhondo ndi Aisiraeli. Anatero kuti iye awawononge ndi kuti Aisiraeliwo asawamvere chisoni,+ koma kuti awatheretu monga mmene Yehova analamulira Mose.+21 Kuwonjezera apo, pa nthawiyo Yoswa anapita n’kukafafaniziratu Aanaki.+ Aanakiwo anali kukhala kudera lamapiri, ku Heburoni, ku Debiri, ku Anabi,+ kudera lonse lamapiri la Yuda ndiponso kudera lonse lamapiri la Isiraeli.+ Yoswa anafafaniziratu Aanakiwo pamodzi ndi mizinda yawo.+22 M’dziko la ana a Isiraeli, palibe Aanaki amene anatsalamo,+ kupatulapo okhala ku Gaza,+ ku Gati+ ndi ku Asidodi.+23 Chotero Yoswa analanda dziko lonse monga mmene Yehova analonjezera Mose.+ Ndiyeno Yoswa anapereka dzikolo kwa Aisiraeli monga cholowa chawo, malinga ndi magawo awo potsata mafuko awo.+ Ndipo dziko lonse linakhala bata, lopanda nkhondo.+
Mawu a M'munsi
^ M’Baibulo, “nyanja ya Kinereti” imatchulidwanso ndi mayina akuti, “nyanja ya Genesarete,” “nyanja ya Galileya” komanso “nyanja ya Tiberiyo.”